# Csillagkapu-epizódok tartalma (1. évad)

### A Wikipédiából, a szabad lexikonból.

| Figyelem: Itt a Csillagkapu 1. évadjának cselekményét vagy a végkifejletet is olvashatod.

101A | Children of the Gods (Part 1) | Istenek gyermekei (1. rész) | 1997. július 27.
--- | --- | --- | ---
A Csillagkapu programot újraindítják, amikor Apophis támadást intéz a csillagkapun keresztül a földi bázis ellen. Apophis is a megölt Ra nemzetségéhez tartozik. Jack O'Neill és Samantha Carter elindul, hogy felkutassa Daniel Jacksont.

101B | Children of the Gods (Part 2) | Istenek gyermekei (2. rész) | 1997. július 27.
--- | --- | --- | ---
Jack O'Neill és Daniel Jackson szembekerül Apophis első Jaffajával, Teal'c-kel. Teal'c csatlakozik a földi csapathoz. Segít a CSK-1-nek, hogy visszatérjenek a Földre, bár Daniel felesége, Sha're, és barátja, Skaara Goa'uld gazdatestté válik.

102 | The Enemy Within | Az ellenség karmaiban | 1997. augusztus 1.
--- | --- | --- | ---
A Chulakról visszatérő Kawalsky őrnagyról kiderül, hogy egy Goa'uld parazita megfertőzte. Megpróbálja átvenni az irányítást a CSKP-n, hogy elhagyhassa a Földet.

103 | Emancipation | Emancipáció | 1997. augusztus 8.
--- | --- | --- | ---
A Simarka bolygón elrabolják a CSK-1-ből Samantha Cartert. Ezen a bolygón a nőknek alárendelt szerepük van, így az elrablók Sam-et eladják egy törzsfőnöknek.

104 | The Broca Divide | A sötétség határán | 1997. augusztus 15.
--- | --- | --- | ---
A CSK-1 csapata egy olyan bolygóra látogat, ahol egy vírus miatt az emberek visszabutultak a primitív ősemberek szintjére. A CSK-1 csapat tagjai is megfertőzödnek.

105 | The First Commandment | Az első parancsolat | 1997. augusztus 22.
--- | --- | --- | ---
Az CSK-9 elveszett vezetőjének keresésére indul a CSK-1, akiről kiderül, hogy istenként tisztelik az elmaradott bolygón. Miután a CSK-1 bebizonyítja, hogy ő is csak egy ember, visszatér a Földre. Leghűségesebb követői, akik követni akarják, meghalnak a lezárt Írisz miatt.

106 | Cold Lazarus | Kristálytükör | 1997. augusztus 29.
--- | --- | --- | ---
A CSK-1 egy kihalt bolygón egy elpusztított kristály-mezőre bukkan. O'Neill megérintve az egyiket elájul, majd a kristály által készített mása tér vissza a CSK csapattal a Földre.

107 | The Nox | A Nox | 1997. szeptember 12.
--- | --- | --- | ---
A CSK-1 az egyik bolygón kutat egy eltűnni képes élőlény után. A Goa'uld csapattal történő összecsapás után derül ki, hogy egy új fajt fedeztek fel, a Noxot.

108 | Brief Candle | Úgy rohan az idő | 1997. szeptember 19.
--- | --- | --- | ---
A CSK-1 csapata az Argos bolygójára látogat, ahol csupa fiatal él. Őket a Goa'uld hozta a bolygóra évszázadokkal ezelőtt. A csapat észreveszi, hogy a fiatalok 25-szörös sebességgel öregednek. Miután O'Neill eltölt egy éjszakát az egyik lánnyal, ő is elkapja a vírust, mely a belekódolt információ alapján megpróbálja bepótolni az O'Neillnél elmaradt öregedést.

109 | Thor's Hammer | Thor pörölye | 1997. szeptember 26.
--- | --- | --- | ---
Jack O'Neill és Teal'c a Cimmeria bolygóra látogatnak, ahol egy idegen szerkezet egy labirintusba teleportálja őket. Itt találkoznak a Goa'uldok eredeti gazdatestével.

110 | The Torment of Tantalus | Tantalus kínjai | 1997. október 3.
--- | --- | --- | ---
Daniel Jackson a CSKP-n tanulmányozza a régi filmfelvételeket. Az egyik szalag egy 1945-ös kíérletet örökít meg, ahol az egyik professzor, dr. Ernest Littlefield átlép a csillagkapun. Miután az összeköttetés hirtelen megszakadt, a professzor az idegen bolygón ragadt. A CSK-1 csapata a filmszalagról leolvasott koordináták alapján az elveszett utazó keresésére indul.

111 | Bloodlines | Apáról fiúra | 1997. október 10.
--- | --- | --- | ---
Teal'c fia, Rya'c eléri azt a kort, amikor megkapja első szimbiótáját. Teal'c a Chulakra megy a CSK-1-gyel, és választania kell, hogy a családján segít, vagy a csapattársain.

112 | Fire and Water | Tűz és víz | 1997. október 17.
--- | --- | --- | ---
A CSK-1 tagjai egy az egyik bolygón szembetalálkoznak egy idegen lénnyel. A lény olyan emlékeket ad nekik, miszerint a bolygón vulkánkitörés történt, és Daniel meghalt. A CSK-1 hazatérte után Danielt vallatja, azt hidve, hogy tud valamit a feleségéről.

113 | Hathor | Hathor | 1997. október 24.
--- | --- | --- | ---
Az egyik legősibb Goa'uld rendszerurat megtalálják egy ásatáson Mexikóban. Az újjáéledő Hathor azért került a Földre, mert évezredekkel ezelőtt Ré száműzte. Hathor most újjá akarja építeni hatalmát.

114 | Singularity | Szingularitás | 1997. október 31.
--- | --- | --- | ---
A CSK-1 megment egy kislányt, akiról kiderül, hogy egy operálhatatlan Naquadah bombát tett a fejébe a Goa'uld Nirti. A CSK bázis biztonságának érdekében a kislányt olyan helyre kell vinni, ahol nem okoz kárt a robbanás.

115 | Cor-ai | Cor-ai | 1998. január 23.
--- | --- | --- | ---
Az egyik bolygón a CSK-1 a helyi lakosság ellenállásába ütközik. Kiderül, hogy Teal'c korábban még Apophis szolgájaként járt itt, és embert ölt. A helyi bíróság ezért Teal'c-et halálra ítéli.

116 | Enigma | Enigma | 1998. január 30.
--- | --- | --- | ---
A CSK-1 csapata egy megsemmisülni készülő bolygóról kimenekít egy csapat embert. Kiderül, hogy ők tollaniak, egy fejlettebb faj képviselői. A katonaság és a nemzetbiztonság ki akarja hallgatni őket, de a Nox segítségével elhagyják a Földet.

117 | Solitudes | A jég foglyai | 1998. február 6.
--- | --- | --- | ---
A CSK-1-nek menekülnie kell az egyik bolygóról. Miközben átlépnek a csillagkapun, az nagy erejű lövést kap, így Jack és Sam egy ismeretlen, jeges világra érkeznek. Daniel kitalálja, hogy lehet még egy csillagkapu a Földön. A másik kapu az Antarktiszon van, és a mentőcsapat megtalálja Saméket.

118 | Tin Man | Bádogember | 1998. február 13.
--- | --- | --- | ---
A CSK-1-et tudtuk nélkül lemásolják az egyik bolgyón. Míg ők fogságba estek, hasonmásaik térnek vissza a Földre. Miután kiderül a turpisság, az androidoknak vissza kell térniük a bolygójukra, hogy a CSK-1 hazatérhessen.

119 | There But For the Grace of God | Isteni kegyelem | 1998. február 20.
--- | --- | --- | ---
Daniel egy tükör megérintése után egy alternatív valóságba kerül. Ebben a valóságban Teal'c nem állt át az emberek oldalára. Apophis éppen megsemmisítí a Földet, az emberek vesztésre állnak. Danielnek segítenek hazajutni, hogy az ő valóságában kivédhessék a Goa'uld inváziót.

120 | Politics | Politika | 1998. február 27.
--- | --- | --- | ---
Robert Kinsey szenátor meghallgatást szervez, hogy eldöntsék, szükség van-e a csillagkapu bázis fenntartására. Szerinte a bázist be kell zárni, és a kaput el kell ásni. Daniel figyelmezteti őket, hogy Apophis támadásra készül a Föld ellen.

121 | Within the Serpent's Grasp | A kígyó szorításában | 1998. március 6.
--- | --- | --- | ---
Az évad utolsó része. A CSK ellátogat egy Goa'uld bázisra, aminek a címét Daniel az alternatív valóságban tudta meg. Innen indul Apophis támadása a Föld ellen. Az epizód a második évad, első részében folytatódik.

A lap eredeti címe "http://hu.wikipedia.org../../../c/s/i/Csillagkapu-epiz%C3%B3dok_tartalma_%281._%C3%A9vad%29.html"

Kategória: Csillagkapu-epizódok

##### Views

- Szócikk
- Vitalap
- Aktuális változat

##### Keresés